
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 36ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  518/2011

ΘΕΜΑ:  Έγκριση τροποποίησης της σύμβασης εκτέλεσης του διετούς προγράμματος δράσης της ΔΗΚΕΠ, που εγκρίθηκε με την 311/11 απόφαση του Δ.Σ                                    

    Στον Πύργο και στο Δημοτικό Κατάστημα σήμερα την 8η του μηνός Δεκεμβρίου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 54851/2-12-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης (προσήλθε στο 3ο θέμα της Η.Δ.),  14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Λιατσής Γαβριήλ – Επικεφαλής της Μείζονος Μειοψηφίας, 22. Δημόπουλος Φώτιος, 23. Ανδριόλας Γεώργιος, 24. Κουρμπανάς Γεώργιος, 25. Λιατσής Δημήτριος, 26. Γεράνιος Κων/νος, 27. Αγγελακοπούλου Ανδριάνα, 28. Γιάνναρος Χρήστος – Επικεφαλής της παράταξης «Λαϊκή συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 31. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία και 2. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 17o θέμα της ημερήσιας διάταξης με τίτλο: [Έγκριση τροποποίησης της σύμβασης εκτέλεσης του διετούς προγράμματος δράσης της ΔΗΚΕΠ, που εγκρίθηκε με την 311/11 απόφαση του Δ.Σ] και ανέφερε:
«Σύμφωνα με την παρ 1 Άρθρο 259 Ν. 3463/06, η κοινωφελής επιχείρηση είναι δυνατόν να χρηματοδοτείται από τον οικείο Ο.Τ.Α. για τις  δραστηριότητες και τις παρεχόμενες από αυτήν υπηρεσίες, μετά από σχετική απόφαση του δημοτικού συμβουλίου, η οποία λαμβάνεται με την απόλυτη  πλειοψηφία του συνόλου των μελών του. Προϋπόθεση προς τούτο αποτελεί η κατάθεση από την  επιχείρηση διετούς προγράμματος δράσης αυτής, στο οποίο οπωσδήποτε αναφέρονται οι  δραστηριότητες και οι υπηρεσίες, η οικονομική δαπάνη αυτών και η ενδεχόμενη χρηματοδότησή  τους από τυχόν τέλη της παραγράφου 3 του ανωτέρω άρθρου, ή άλλους πόρους, καθώς και οι ειδικότεροι όροι  άσκησής της.

Απαραίτητη είναι επίσης η σύναψη σύμβασης  μεταξύ του χρηματοδοτούντος ΟΤΑ και της επιχείρησης, η οποία έχει ειδικό και αποκλειστικό χαρακτήρα και δεν συγχέεται δε καθ’ οιονδήποτε τρόπο με τις προγραμματικές συμβάσεις του άρθρου 225 του ν. 3463/06 (Εγκ. ΥΠΕΣΔΔΑ 16/2007). Σε περίπτωση χρηματοδότησης της επιχείρησης από τον Δήμο ή την Κοινότητα, ο προϋπολογισμός περιέχει το αντίστοιχο ετήσιο μέρος του διετούς προγράμματος δράσης, σύμφωνα με το άρθρο 259 του ΚΔΚ.

Η «Δημοτική Κοινωφελής Επιχείρηση Πύργου», με την αριθ. 20/11 απόφασή της, ενέκρινε το διετές πρόγραμμα δράσης [2011 – 2012], και την υπογραφή της σύμβασης εκτέλεσής του. 

Ακολούθως το Δημοτικό Συμβούλιο με την υπ’ αριθ. 311/11 απόφασή του ενέκρινε: Α. τη χρηματοδότηση  της ΔΗΚΕΠ και
Β. τη σύμβαση εκτέλεσης του διετούς προγράμματος δράσης της επιχείρησης.
       Εν συνεχεία με την αριθ. 21/11 απόφασή της η ΔΗΚΕΠ τροποποίησε τον προϋπολογισμό της και κατόπιν αυτού με την  32/11 απόφασή της, ενέκρινε  την τροποποίηση της Σύμβασης Εκτέλεσης Διετούς Προγράμματος Δράσης.
Καλούνται οι Δημοτικοί Σύμβουλοι ν’ αποφασίσουν επί της τροποποίησης της Σύμβασης Εκτέλεσης του Διετούς Προγράμματος Δράσης της ΔΗΚΕΠ.
Το Δημοτικό Συμβούλιο Πύργου

Λαμβάνοντας υπόψη:

1. Τις διατάξεις του άρθρου 65  του Ν. 3852/10
2. Τις διατάξεις του άρθρου 259 παρ. 1 του Ν. 3463/06
3. Την 311/11 απόφαση του Δημοτικού Συμβουλίου

4. Την υπ’ αριθ. 31/11 απόφαση του Δ.Σ της ΔΗΚΕΠ [περί τροποποίησης του προϋπολογισμού της ΔΗΚΕΠ 2011],
5. Την 32/11 απόφαση του Δ.Σ της ΔΗΚΕΠ [περί έγκρισης της τροποποίησης της σύμβασης του διετούς προγράμματος δράσης της επιχείρησης], μετά από διαλογική συζήτηση,

Α π ο φ α σ ί ζ ε ι
Κατά πλειοψηφία: 1. εγκρίνει την τροποποίηση της Σύμβασης Εκτέλεσης του Διετούς Προγράμματος Δράσης της Δημοτικής Κοινωφελούς Επιχείρησης Πύργου (ΔΗ.ΚΕ.Π) [που έχει εγκριθεί με την υπ’ αριθ. 311/11 απόφαση του Δ.Σ], το πλήρες κείμενο της οποίας έχει ως εξής:
ΣΥΜΒΑΣΗ ΕΚΤΕΛΕΣΗΣ ΔΙΕΤΟΥΣ ΠΡΟΓΡΑΜΜΑΤΟΣ ΔΡΑΣΗΣ

ΔΗΜΟΤΙΚΗΣ ΚΟΙΝΩΦΕΛΟΥΣ ΕΠΙΧΕΙΡΗΣΗΣ ΠΥΡΓΟΥ

«ΔΗ.Κ.Ε.Π.» 

Στον Πύργο, σήμερα στις __ . __ .2011, οι ακόλουθοι συμβαλλόμενοι φορείς:

Αφενός μεν ο Δήμος Πύργου, ο οποίος εδρεύει στον Πύργο Ηλείας, (Τ. Πετροπούλου 2, 271 00 ΠΥΡΓΟΣ), θα καλείται στα επόμενα «Δήμος» και εκπροσωπείται κατά το νόμο, από τον Δήμαρχο κ. Γ. Παρασκευόπουλος, 

και αφετέρου δε το Ν.Π.Ι.Δ. με την επωνυμία Δημοτική Κοινωφελή Επιχείρηση Πύργου, η οποία εδρεύει στον Πύργο Ηλείας, (Τ. Πετροπούλου 2, 271 00 ΠΥΡΓΟΣ), θα καλείται στα επόμενα «επιχείρηση» και εκπροσωπείται κατά το νόμο από την Πρόεδρο του Διοικητικού Συμβουλίου κ. Δ. Τζίνη,

έχοντας υπόψη:

· την Απόφαση ΥΠΕΣΔΔΑ οικ. 43887/03.08.2007 (ΦΕΚ 1574/17.08.2007 τεύχος Β’), με την οποία προσδιορίστηκε το  περιεχόμενο διετούς προγράμματος δράσης κοινωφελούς δημοτικής ή κοινοτικής επιχείρησης, 

· την παρ 4 του Άρθρου 259 του Ν. 3463/06

· το πρόγραμμα δράσης της επιχείρησης, όπως ψηφίστηκε με την αριθ. 20/2011, απόφαση της Δημοτικής Κοινωφελούς Επιχείρησης Πύργου. 

· την απόφαση του Δημοτικού Συμβουλίου για τη χρηματοδότηση της επιχείρησης με βάση το σχέδιο δράσης 

· την Εγκ. ΥΠΕΣΔΔΑ 16/2007

· την εγκ.50/66984/28.12.2010 ΥΠ.ΕΣ.Α.&Η.Δ.
προβαίνουν στην σύναψη της παρούσας σύμβασης.
ΑΡΘΡΟ 1: ΠΕΡΙΕΧΟΜΕΝΑ ΣΥΜΒΑΣΗΣ

· Περιγραφή και ανάλυση αντικειμένου σύμβασης 

· Σκοπός της σύμβασης - στόχος

· Δικαιώματα και υποχρεώσεις των συμβαλλομένων

· Κατανομή δράσεων μέσα στην διετή περίοδο -  διάρκεια σύμβασης 

· Προϋπολογισμός - Κοστολόγηση των δραστηριοτήτων και υπηρεσιών σε ετήσια βάση 

· Υπολογισμός των εσόδων της επιχείρησης που προκύπτουν από τις δραστηριότητες σε ετήσια βάση (αποζημιώσεις για  παροχή υπηρεσιών, επιχορηγήσεις κλπ).

· Ύψος της χρηματοδότησης της επιχείρησης από τον δήμο ή την κοινότητα για την διετή περίοδο.

· Διετές ταμιακό πρόγραμμα - Πρόβλεψη της  διαδικασίας εκτέλεσης του προγράμματος χρηματοδότησης

· Πόροι – τρόπος χρηματοδότησης

· Όργανα παρακολούθησης του προγράμματος δράσης και της εκτέλεσης της σύμβασης 

· Ρήτρες 

· Αναθεώρηση προγράμματος δράσης 

· Επίλυση διαφορών

· Τελικές διατάξεις

ΑΡΘΡΟ 2: ΠΕΡΙΓΡΑΦΗ ΚΑΙ ΑΝΑΛΥΣΗ ΑΝΤΙΚΕΙΜΕΝΟΥ ΣΥΜΒΑΣΗΣ

Αντικείμενο της σύμβασης είναι η υλοποίηση του διετούς προγράμματος δράσης της κοινωφελούς δημοτικής Επιχείρησης με την επωνυμία «ΔΗ.Κ.Ε.Π.», το οποίο περιλαμβάνει τις ενέργειες και δραστηριότητες όπως αυτές εμφανίζονται στο άρθρο 1 του προγράμματος δράσης της επιχείρησης.
ΑΡΘΡΟ 3: ΣΚΟΠΟΣ ΤΗΣ ΣΥΜΒΑΣΗΣ - ΣΤΟΧΟΣ

Σκοπός της σύμβασης είναι η χρηματοδότηση του διετούς προγράμματος δράσης της κοινωφελούς δημοτικής Επιχείρησης με την επωνυμία «ΔΗ.Κ.Ε.Π.». 

ΑΡΘΡΟ 4: ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΩΝ ΣΥΜΒΑΛΛΟΜΕΝΩΝ  

1. Ο Δήμος αναλαμβάνει τα εξής:                 

α) Να εποπτεύει και να επιτηρεί τη διαδικασία παροχής των υπηρεσιών προς τους τελικούς αποδέκτες 

β) Να προσφέρει την αναγκαία υποδομή και την απαραίτητη διοικητική, επιστημονική και τεχνική υποστήριξη η οποία συνίσταται στα εξής: 

γ) Να καταβάλλει στην επιχείρηση χωρίς καθυστερήσεις τις χρηματοδοτήσεις του άρθρου 4 του προγράμματος δράσης, κατά τα προβλεπόμενα στο άρθρο αυτό.

2. Η επιχείρηση αναλαμβάνει :

Διαθέτει άτομα από το ίδιο προσωπικό, το οποίο θα απασχολείται για τις ανάγκες της σύμβασης ή τυχόν απαιτούμενων εξωτερικών συνεργατών. 

Έχει την πλήρη ευθύνη για την υλοποίηση της παρούσας σύμβασης και σύμφωνα με τα  οριζόμενα στο σχέδιο δράσης. 

ΑΡΘΡΟ  5: ΚΑΤΑΝΟΜΗ ΔΡΑΣΕΩΝ ΜΕΣΑ ΣΤΗ ΔΙΕΤΗ ΠΕΡΙΟΔΟ – ΔΙΑΡΚΕΙΑ ΣΥΜΒΑΣΗΣ

Η κατανομή των δράσεων μέσα στη διετή παράδοση θα γίνεται σύμφωνα με τα οριζόμενα στο άρθρο 2 του εγκεκριμένου προγράμματος δράσης. 

ΑΡΘΡΟ 6: ΠΡΟΫΠΟΛΟΓΙΣΜΟΣ (Κοστολόγηση των δραστηριοτήτων και υπηρεσιών σε ετήσια βάση)
Ο προϋπολογισμός κατά Δράση και ο συνολικός προϋπολογισμός του Προγράμματος της παρούσας Σύμβασης ανέρχεται στο ποσό του ενός εκατομμυρίου εξακοσίων ογδόντα οκτώ χιλιάδων πεντακοσίων ενενήντα επτά ευρώ και τριάντα οκτώ λεπτών (1.688.597,38 €) ετησίως. Η ανάλυση του προϋπολογισμού πρέπει να είναι σύμφωνη με το άρθρο 4 του προγράμματος δράσης. 

ΑΡΘΡΟ 7: Υπολογισμός των εσόδων της επιχείρησης που προκύπτουν από τις δραστηριότητες σε ετήσια βάση (αποζημιώσεις για  παροχή υπηρεσιών, επιχορηγήσεις κλπ).
Το σύνολο των εσόδων της επιχείρησης ακολουθεί την ανάλυση του άρθρου 4 του προγράμματος δράσης. 

ΑΡΘΡΟ 8: Ύψος της χρηματοδότησης της επιχείρησης από τον δήμο, για την διετή περίοδο - ταμειακό πρόγραμμα

Το ύψος της χρηματοδότησης του Δήμου προς την επιχείρηση, ύψους διακοσίων ενενήντα πέντε χιλιάδων εξακοσίων ενενήντα εννέα ευρώ και ενενήντα εννέα λεπτά (295.699,99 €), ανά ετήσια διάρκεια του προγράμματος δράσης, καθορίζεται από τη διαφορά μεταξύ των συνολικών δαπανών μείον τα έσοδα από τις επιμέρους δραστηριότητες όπως αναλυτικά εκτίθενται στο άρθρο 6 του προγράμματος δράσης. 

ΑΡΘΡΟ 9: ΠΟΡΟΙ – ΤΡΟΠΟΣ ΧΡΗΜΑΤΟΔΟΤΗΣΗΣ

1. Οι πόροι χρηματοδότησής του Προγράμματος θα προέρχονται από τον Προϋπολογισμό του Δήμου Πύργου και από τα έσοδα των δραστηριοτήτων της επιχείρησης. 

2. Ο Δήμος έχει εντάξει στον προϋπολογισμό του, του έτους 2011, το ποσό 295.699,99 €, σε αυτοτελή κωδικό αριθμό για τη χρηματοδότηση της υλοποίησης της παρούσας. Ανάλογες προβλέψεις θα γίνουν και για τα επόμενα έτη, στους αντίστοιχους προϋπολογισμούς. 

3. Η καταβολή της χρηματοδότησης από το Δήμο γίνεται με την Πιστοποίηση Προόδου του Προγράμματος και την έκδοση σχετικού νόμιμου παραστατικού από την επιχείρηση, ξεχωριστά για κάθε είδος δραστηριότητας όπως αυτές οριοθετούνται στο άρθρο 1 του προγράμματος δράσης. 

ΑΡΘΡΟ 10: ΕΠΙΤΡΟΠΗ ΠΑΡΑΚΟΛΟΥΘΗΣΗΣ - (Όργανα παρακολούθησης του προγράμματος δράσης και της εκτέλεσης της σύμβασης)

Την παρακολούθηση του προγράμματος δράσης και της εκτέλεσης της σύμβασης μεταξύ του Δήμου και της επιχείρησης, έχει η Επιτροπή Παρακολούθησης που αποτελείται από τους εξής:

1.
Τον Δήμαρχο, ως εκπρόσωπο του Δήμου Πύργου, και πρόεδρο της επιτροπής, 

2.
Τον πρόεδρο του Δ.Σ. της επιχείρησης ΔΗ.Κ.Ε.Π., ως εκπρόσωπο της Δημοτικής Επιχείρησης και 

3.
Τον Αντιδήμαρχο Πολιτισμού ή Κοινωνικής Μέριμνας.

Οι αρμοδιότητες του οργάνου παρακολούθησης είναι οι εξής:

α. Παρακολουθεί το πρόγραμμα παροχής των υπηρεσιών και συντονίζει το διατιθέμενο προσωπικό.

β. Τροποποιεί όποτε χρειάζεται το παραπάνω πρόγραμμα.

γ. Παρακολουθεί την εκπλήρωση των υποχρεώσεων των συμβαλλομένων μερών και συντάσσει έκθεση σε περίπτωση παραβάσεως των όρων της σύμβασης.

δ. Επιλαμβάνεται τυχόν προβλημάτων ή διαφωνιών που θα προκύψουν κατά την υλοποίηση της σύμβασης. Σε περίπτωση που δεν μπορεί να δώσει λύσεις απευθύνεται στο Δημοτικό Συμβούλιο.

ε. Προσδιορίζει και παρακολουθεί την πορεία εκτέλεσης των αντικειμένων της προγραμματικής σύμβασης, μεριμνά για την τήρηση των όρων υλοποίησής της και παρεμβαίνει για την επίλυση κάθε διαφοράς που προκύπτει από την εφαρμογή της, διατηρώντας το δικαίωμα της εμπεριστατωμένης ερμηνείας και αποσαφήνισης των όρων της προγραμματικής σύμβασης. 

3. Η Κοινή Επιτροπή συνεδριάζει μετά από πρόσκληση του Προέδρου είτε κατόπιν αιτήσεως ενός τουλάχιστον εκ των υπολοίπων μελών της. 

Ο Δήμος Πύργου, εντέλλεται να διαθέσει έναν υπάλληλό του για τη γραμματειακή υποστήριξη της Επιτροπής, στον οποίο αναθέτει την τήρηση των πρακτικών. Οι αποφάσεις της Επιτροπής λαμβάνονται με απόλυτη πλειοψηφία των μελών της και κοινοποιούνται υποχρεωτικά στα συμβαλλόμενα μέρη. Στην πρώτη συνεδρίασή της η Κοινή Επιτροπή αποφασίζει για τα λοιπά θέματα που αφορούν στη λειτουργία της.

ΑΡΘΡΟ 12: ΡΗΤΡΕΣ
Τα συμβαλλόμενα μέρη οφείλουν να εφαρμόζουν τους όρους της παρούσας σύμβασης. Η παράβαση οποιουδήποτε από τους όρους της παρούσας σύμβασης, που θεωρούνται όλοι σημαντικοί, ή η παράβαση των διατάξεων του νόμου της καλής πίστης και των συναλλακτικών ηθών από τα συμβαλλόμενα μέρη, δίδει το δικαίωμα στο άλλο να ζητήσει κάθε θετική ή αποθετική ζημιά.

Ειδικότερα σε περίπτωση παράβασης των όρων της σύμβασης μπορεί να επιβάλλονται με αποφάσεις του οργάνου παρακολούθησης εφαρμογής των όρων της σύμβασης σε βάρος του συμβαλλόμενου που έκανε τις παραβάσεις οι εξής ρήτρες:

α. Σύσταση εφαρμογής των όρων.

β. Αποζημίωση για την ζημία που έχει επέλθει από την μη εφαρμογή των όρων.

ΑΡΘΡΟ 13: ΕΠΙΛΥΣΗ ΔΙΑΦΟΡΩΝ 

Σε περίπτωση διαφωνίας των συμβαλλομένων φορέων κατά την εφαρμογή της παρούσας Προγραμματικής Σύμβασης, αυτή επιλύεται από την Επιτροπή Παρακολούθησης. Κάθε διαφορά μεταξύ των συμβαλλόμενων που δεν δύναται να διευθετηθεί από την Κοινή Επιτροπή, θα λύεται με διαιτησία σύμφωνα με τις διατάξεις του άρθρου 867 του Κώδικα Πολιτικής Δικονομίας. Τα συμβαλλόμενα μέρη συμφωνούν να οριστεί ως διαιτητής ο Πρωτοδίκης που θα ορίσει ο Προϊστάμενος του Πρωτοδικείου Ηλείας.
ΑΡΘΡΟ 14: ΑΝΑΘΕΩΡΗΣΗ ΠΡΟΓΡΑΜΜΑΤΟΣ ΔΡΑΣΗΣ

Το πρόγραμμα δράσης δεν απαιτείται να αναθεωρηθεί εάν προκύψουν εντός της διετίας αυξομειώσεις των εξόδων και εσόδων κατά δραστηριότητα ή παρεχόμενη υπηρεσία, που δεν οδηγούν σε αύξηση της συνολικής χρηματοδότησης από τον δήμο ή κοινότητα. 

Σε διαφορετική περίπτωση απαιτείται η αναθεώρησή του και νέα απόφαση του δημοτικού ή κοινοτικού συμβουλίου, η οποία πάντως πρέπει να απέχει τουλάχιστον έξι (6) μήνες από τη σχετική προηγούμενη απόφασή του.

Σε κάθε περίπτωση τροποποιείται ανάλογα και η παρούσα σύμβαση. 

ΑΡΘΡΟ 15: ΤΕΛΙΚΕΣ ΔΙΑΤΑΞΕΙΣ

1. Οι συμβαλλόμενοι φορείς, για τον καλύτερο συντονισμό των ενεργειών που απαιτούνται για την άρτια υλοποίηση της παρούσας Σύμβασης για τη διοίκηση εφαρμογής του Προγράμματος και για τον έλεγχο της ποιότητας των παρεχόμενων υπηρεσιών, μπορούν να συγκροτήσουν και άλλες κοινές επιτροπές από εκπροσώπους των συμβαλλομένων φορέων, με αντίστοιχες αποφάσεις των συλλογικών τους οργάνων.

2. Καμία τροποποίηση, προσθήκη ή παράταση της σύμβασης δεν αναγνωρίζεται χωρίς έγγραφο που υπογράφεται από τους συμβαλλόμενους.

3. Η μη άσκηση δικαιωμάτων ή η παράλειψη υποχρεώσεων από οποιονδήποτε συμβαλλόμενο ή η ανοχή καταστάσεων αντιθέτων προς τη σύμβαση ή η καθυστέρηση στη λήψη μέτρων που προβλέπονται από οποιονδήποτε συμβαλλόμενο, δεν μπορεί να θεωρηθεί παραίτηση των συμβαλλομένων από δικαίωμα ή απαλλαγή από τις υποχρεώσεις τους η αναγνώριση δικαιωμάτων σε συμβαλλόμενα μέρη που δεν αναγνωρίζονται από αυτή τη σύμβαση.

Αυτά συμφώνησαν, συνομολόγησαν και συναποδέχθηκαν οι συμβαλλόμενοι και προς απόδειξη αυτών συντάχθηκε η σύμβαση αυτή, η οποία αφού αναγνώσθηκε, υπογράφτηκε σε τέσσερα (4) πρωτότυπα, δύο (2) για κάθε συμβαλλόμενο.

2. Εξουσιοδοτεί το Δήμαρχο κ. Γεράσιμο Παρασκευόπουλο, για την υπογραφή της.

Οι Δημοτικοί Σύμβουλοι κ.κ Γεώργιος Ανδριόλας, Βασίλειος Σεϊντής, Ανδριάνα  Αγγελακοπούλου, δήλωσαν ότι καταψηφίζουν το θέμα.


Οι Δημοτικοί Σύμβουλοι κ.κ Ανδρέας Ανδρικόπουλος, Γαβρίλης Λιατσής, Φώτης Δημόπουλος, Γεώργιος Κουρμπανάς, Δημήτριος Λιατσής, Κων/νος Γεράνιος, Χρήστος Γιάνναρος, Αθανάσιος Καραμπέτσος, Ιωάννης Σεφερλής και Παναγιώτης Σκαρτσιάρης, είχαν αποχωρήσει απ’ τη συνεδρίαση πριν τη συζήτηση και έγκριση του θέματος.

Η παρούσα απόφαση έλαβε αύξοντα αριθμό   518/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ
  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ
Ακριβές Απόσπασμα

εκ των πρακτικών του Δ.Σ.

Πύργος 21  – 12  - 2011

Ο ΔΗΜΑΡΧΟΣ
ΜΕΔ

